Minn żmien għal żmien kull għaqda jeħtiġilha tgħaddi minn perijodu ta' tiġdid. Dan huwa bżonnjuż kemm biex dik l-għaqda tagħti titwila fiha nfisha u tara jekk hijiex qed taqdi kif imiss l-ideali li għalihom twaqqfet, kif ukoll biex, skond iż-żmien u ċ-ċirkostanzi, tfassal għanijiet ġodda jew torqom u tadatta dawk li diġà jeżistu. Dan jgħodd għall- għaqdiet kollha u wisq iżjed għal dawk li ilhom imwaqqfin għal bosta snin. It-tendenza f'dawn ta' l-aħħar hija, li dawn l-għaqdiet wisq drabi jintrikbu minn ideat u metodi xi ftit qodma li jżommu l-għadda li tkun, bħall-ħmar tas- sienja, iddur fl-istess radda. Dan biex ma ngħidux ukoll li xi drabi l-pożizzjonijiet amministrattivi jisfgħu okkupati minn nies li sehemhom ikunu diġà tawh u, kif huwa naturali, flok ħeġġa u bżulija dawn ma jkun fadlilhom xejn ħlief il-ħedla li jġib miegħu ż- żmien. Bħalma jaf kulħadd, l-Akkademja tal-Malti għaddejja minn dan it-tiġdid — tiġdid ta' strutturi u tiġdid ta' ideat. Ħallejna warajna ż-żminijiet fejn, b'xorti ħażina, kien hemm diżgwid fost il-membri. Għaddejna żmien pjuttost twil ta' fejqan — żmien fejn għamilna rendikont magħna nfusna u sewwejna l-ħsara kbira li ġarrabna kemm internament kif ukoll dwar kif jagħrfuna u x' jistennew minna n-nies. L-akbar indikazzjoni li l-Akkademja rebħet mill-ġdid ir-rispett u l-fiduċja li minn dejjem IL-MALTI Bord Editorjali: Is-Sur Achille Mizzi President L-Akkademja trodd ħajr lill-artist. Anthonv Calleja li ġentilment offra awtoritratt għall- qoxra ta' din l-edizzjoni. Disinn u stampar mill- Koperattiva Qutlook, 1998 kienet tgawdi f'għajnejn in-nies kienet meta l- ogħla awtorità ċivili stiednet lill-Akkademja tal- Malti biex tiġġedded fl-istrutturi tagħha biex, filwaqt li tibqa' tgawdi l-awtonomija, tilbes is- setgħa governattiva li biha tkun tista' twassal l- ideali tagħha dejjem aħjar u, fejn hemm bżonn bl-id soda msaħħa mis-setgħa tal-liġi, tara li l- jeddijiet ta' l-Ilsien Malti bħala Lsien Nazzjonali jitħarsu dejjem u kullimkien. Dan. anke jekk b'pass meqjus, l-Akkademja wettqitu. U issa għandna f'idejna Abbozz ta' Liġi u Statut Rivedut li jikklumplimentaw lil xulxin. Fil-fehma tiegħi, dawn għandhom ikunu l-aqwa strumenti biex jiżguraw mhux biss ġejjieni sabiħ għall-Akkademja iżda wkoll snin ta' ħidma fejjieda għat-tħaris u t-tisbiħ ta' l-Ilsien Malti. Għaliex, ngħiduha kif inhi, illum jidher ċar li bil-volontarjat biss, anke jekk dan huwa mill-aktar ħabrieki, ma naslu mkien. Hemm bżonn li l-Akkademja jkollha r-riżorsi, il- faċilitajiet u s-saħħa biex dak li tgħid hi jgħodd f'għajnejn il-pubbliku — ħwejjeġ li l-Gvern biss jista' jagħtihom. Din kienet u għadha l-ħolma ta' bosta ħassieba fi ħdan l-Akkademja. Fl-imgħoddi, dawk ta' qabilna rnexxielhom li, bil-manuvri li kienu jgħoddu għal żmienhom, iġibuha żewġ biex fl-aħħar il-Malti sata' jirbaħ u jieħu postu. Fiż-żminijiet tal-lum il-problemi huma ta' xorta oħra u nkunu tassew ġwejjef jekk dan aħna ma nintebħux bih u nħabirku biex il-qala' tagħna ndawruh skond il-fejn illum qed jonfoħ ir-riħ. ĠORĠ BORG Għar Dalam Poeżija Naf Tifel Imħabba Sewda CHARLES BRIFFA Il-Qawwa tal-Malti Insellmu lil Min Ħalliena Mill-Imghoddi Intervista lil Ġorġ Pisani Kumpliment lil Hsienna CHARLES COLEIRO Destin Uċuħ Xewqat P. SCIBERRAS Wirt Battal database Mid-Djarju tat-Tarzna VICTOR XUEREB SJ Miju Mekkek ta' l-Iljade